# Bakarac

### Izvor: Wikipedija

Bakarac
Tunere
Kavranić
Portić

Bakarac je malo mjesto pored Kraljevice (kojoj i administrativno pripada), u Primorsko-goranskoj županiji. Točno nasuprot Bakarcu nalazi se Bakar, tako da neki ljudi zaljev na čijim se suprotnim stranama nalaze ta dva mjesta nazivaju Bakarski zaljev, a drugi (Bakarčani) Bakarački zaljev. Čitavim dijelom zaljeva na bakaračkoj strani prostiru se (betonske) plaže. Zanimljivo, svaka ima i svoje ime. Dolazeći iz pravca Rijeke to su redom: Kupalište, Mala plažica, Palada, Skalada, Melina, Prva kućica (misli se na ribarske kućice), Druga kućica, Sansovo (iznad kojeg se nalazi i istoimeno nogometno igralište) i Kavranić (Treća kućica).

Ljudi iz okolnih mjesta (Kraljevica, Križišće, Hreljin, Praputnjak pa čak i Grobnik) rado se tu dolaze kupati premda mnogi imaju primjedbu na toplinu mora koja je uvijek nekoliko stupnjeva hladnija nego drugdje (svi osim Grobničana). To je tako zahvaljujući izvorima (tzv. Zminci) koji postoje iz pravca Bakra prije ulaska u Bakarac. Vode negdje izviru i prije ulaska u more, iz stijenja, pa se mogu probati piti, a i bile su pitke, bar nekoć.

Na vrhu Bakarca, prema Križišću, nalazi se Turinsko (Turinovo selo).

## [uredi] Znamenitosti

- tunere - stare straže kojima se pratilo ima li riba, ponajprije tuna (tune sada više u zaljevu nema);
- bakaračka bura - zbog svog položaja u usjeku, Bakarac je izložen udarima bure koja je po jačini odmah iza poznatije senjske bure;
- turizam - stvar je prošlosti, budući da je kamp ostao devastiran nakon nevremena ali je i tako bio zatvoren, a hotel je izgorio do temelja, još je preostala nekolicina privatnih iznajmljivača;
- Gradac - zapravo i nije tako poznat a radi se o ruševini osmatračnice vjerojatno još iz rimskog doba.

Dobavljeno iz "http://hr.wikipedia.org../../../b/a/k/Bakarac.html"

Kategorija: Naselja u Primorsko-goranskoj županiji

##### Views

- Članak
- Razgovor
- Trenutna inačica

##### Traži

##### Drugi jezici

- Slovenščina